b'\n_START_ARTICLE_\nSafet Su\xc5\xa1i\xc4\x87\n_START_SECTION_\nKlupska karijera\n_START_PARAGRAPH_\nKarijeru je zapo\xc4\x8deo u Krivaji iz Zavidovi\xc4\x87a, gdje je ve\xc4\x87 sa 16 godina po\xc4\x8deo igrati u prvoj mom\xc4\x8dadi. Sezonu 1972./73. po\xc4\x8deo je kao igra\xc4\x8d FK Sarajeva, prvo kao junior a onda je 3. kolovoza 1973. godine debitirao u prvoj postavi seniora. U sljede\xc4\x87ih desetak godina i 600 odigranih utakmica, Safet je za mom\xc4\x8dad s Ko\xc5\xa1eva postigao 400 pogodaka. Godine 1982. pre\xc5\xa1ao je u francuski nogometni klub Paris Saint Germain gdje ostaje 9 godina i ostavlja veliki trag. Jedan je od najve\xc4\x87ih nogometa\xc5\xa1a koji su igrali u tome klubu.\n_START_SECTION_\nReprezentativna karijera\n_START_PARAGRAPH_\nZa reprezentaciju SFRJ, Su\xc5\xa1i\xc4\x87 je debitirao 5. listopada 1977. godine u Budimpe\xc5\xa1ti protiv Ma\xc4\x91arske i postigao dva pogotka. Na sljede\xc4\x87oj utakmici, protiv Rumunjske u Bukure\xc5\xa1tu, posti\xc5\xbee prvi hattrick, tj. tri pogotka na utakmici. Slijedi jo\xc5\xa1 jedan protiv Italije u Zagrebu u 13. lipnja 1979., pa jo\xc5\xa1 jedan protiv tada\xc5\xa1njih svjetskih prvaka Argentine, tri mjeseca poslije, u Beogradu., 16. rujna. Takav po\xc4\x8detak u reprezentaciji do tada nije zabilje\xc5\xbeen, 11 pogodaka u prvih 10 utkamica. S reprezentacijom Jugoslavije bio je sudionikom svjetskih prvenstava u nogometu: \xc5\xa0panjolska 1982. i Italija 1990., te europskoga prvenstva u nogometu: Francuska 1984.\n_START_SECTION_\nTrenerska karijera\n_START_PARAGRAPH_\nIzme\xc4\x91u 1994. i 2009. godine trenirao je francuski AS Cannes i saudijski Al-Hilal te vi\xc5\xa1e turskih klubova. Od 2009. godine izbornik je bosanskohercegova\xc4\x8dke nogometne reprezentacije. Na klupi bosanskohercegova\xc4\x8dke reprezentacije debitirao je u pobjedi od 2:1 protiv Gane, u Sarajevu, 3. o\xc5\xbeujka 2010. godine. Su\xc5\xa1i\xc4\x87 je reprezentaciju Bosne i Hercegovine po prvi put odveo na jedno veliko natjecanje - Svjetsko prvenstvo u Brazilu 2014. godine. U listopadu 2014. je dobio otkaz na klupi reprezentacije BiH. U sije\xc4\x8dnju 2017. je Su\xc5\xa1i\xc4\x87 preuzeo turski klub Alanyaspor. Klub iz Alanye je peti turski klub u karijeri bosanskohercegova\xc4\x8dkog trenera.'